cyanic-selkie/wikianc huggingface dataset:
Φωτογραμμετρία
Εφευρέτης της μεθόδου αυτής ήταν ο Γάλλος ερευνητής Αιμέ Λωσεντά (Aimé Laussedat) όταν το 1851 πρώτος αντελήφθη την αξία της, που βασιζόταν σε κάθετη και πλάγια φωτογράφηση αντικειμένων. Χρειάστηκε όμως να παρέλθει σχεδόν μισός αιώνας για να γίνει αντιληπτή η αξιοποίηση της μεθόδου αυτής, ειδικά για τη χαρτογράφηση περιοχών, όπου συνετέλεσε βέβαια η εξέλιξη του αεροπλάνου.
Στη δεκαετία που προηγήθηκε του Α' Παγκοσμίου Πολέμου η φωτογραμμετρία σημείωσε ευρύτατη χρήση ειδικά στην τοπογραφία. Με την έναρξη του πολέμου όπου για στρατιωτικές ανάγκες άρχισε ν΄ αναπτύσσεται η αεροφωτογραφία η μέθοδος αυτή έλαβε νέες διαστάσεις αποτελεσματικής εφαρμογής καλούμενη επί τούτου αεροφωτογραμμετρία.
Η αεροφωτογραμμετρία συνέχισε μέχρι και τον Β' Παγκόσμιο Πόλεμο ν΄ αποτελεί περισσότερο στρατιωτική μέθοδο με ό,τι απαγορευτικό μπορεί να σήμαινε αυτό. Μετά τη λήξη όμως και αυτού του πολέμου η φωτογραμμετρία άρχισε να χρησιμοποιείται σε πάρα πολλές ειρηνικές εφαρμογές καθιστάμενη ειδικό εργαλείο πολλών επιστημών και τεχνικών εφαρμογών. Σήμερα η φωτογραμμετρία αποτελεί την κυρίαρχη μέθοδο στη χαρτογραφία και την τοπογραφία καθώς και σε πολλές οικολογικές μελέτες.
Ο εξοπλισμός και τα όργανα (φωτογραφικές μηχανές, κ.λπ.) που χρησιμοποιούνται στη μέθοδο αυτή έχουν ήδη εξελιχθεί σε πολύ υψηλό βαθμό μέχρι αυτοματοποίησης. Η δε παράλληλη εξέλιξη των μέσων από τα οποία πραγματοποιείται αυτή, ειδικότερα των διαστημικών μηχανών (τεχνητών δορυφόρων) επιτρέπει πλέον την εφαρμογή σε υψηλό βαθμό ποιότητας, με κάλυψη και των τριών διαστάσεων καλούμενη επί τούτου στερεοφωτογραμμετρία.  Παράλληλα, η εξέλιξη των υπερευαίσθητων φιλμς σε ακτινοβολίες πέραν του ορατού φάσματος δημιούργησε νέα πεδία στρατιωτικού ενδιαφέροντος.
Ανάλογα των παραπάνω τομέων εφαρμογών λαμβάνει εξ αυτού και το αντίστοιχο προσδιοριστικό ως επί μέρους κλάδος π.χ. αρχαιολογική, δασοκομική, ανακριτική κ.λπ. φωτογραμμετρία. Ειδικότερη περίπτωση ονομασίας εφαρμογής είναι η φωτογεωλογία. Παράλληλα όλων των παραπάνω είναι και η αντίστοιχη φωτοερμηνεία κατά την οποία γίνεται η ανάλυση των φωτογραφιών.
Πηγές
Κατηγορία:Γεωδαισία Κατηγορία:Τοπογραφία Κατηγορία:Φωτογραφία Κατηγορία:Χαρτογραφία
Εμβόλιο ηπατίτιδας Α
Το εμβόλιο ηπατίτιδας Α είναι ένα εμβόλιο για την πρόληψη της ηπατίτιδας Α. Είναι αποτελεσματικό περίπου στο 95% των περιπτώσεων και διαρκεί τουλάχιστον 15 χρόνια, ίσως και σε ολόκληρη τη ζωή του ατόμου. Σε περίπτωση χορήγησης του εμβολίου, συστήνονται δύο δόσεις σε ηλικία ενός έτους. Χορηγείται μέσω έγχυσης μέσα στον μυ.
Ασφάλεια και σύνθεση
Σοβαρές παρενέργειες είναι πολύ σπάνιες. Πόνος στο σημείο έγχυσης παρουσιάζεται περίπου στο 15% των παιδιών και στο ήμισυ των ενηλίκων. Τα περισσότερα εμβόλια κατά της ηπατίτιδας Α περιέχουν αδρανοποιημένους ιούς, ενώ ορισμένα ζώντες εξασθενημένους ιούς. Αυτά με τους ζώντες εξασθενημένους ιούς δεν συστήνονται κατά τη διάρκεια της εγκυμοσύνης ή σε άτομα με ανοσολογική ανεπάρκεια. Ορισμένα σκευάσματα συνδυάζουν το εμβόλιο ηπατίτιδας Α είτε με το εμβόλιο ηπατίτιδας Β είτε με το εμβόλιο τυφοειδούς πυρετού.
Ιστορία, κοινωνία και πολιτισμός
Το πρώτο εμβόλιο ηπατίτιδας Α εγκρίθηκε στην Ευρώπη το 1991 και στις Ηνωμένες Πολιτείες το 1995. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Στις Ηνωμένες Πολιτείες, το εμβόλιο κοστίζει από 50 έως 100 δολάρια.
Παραπομπές
Ηπατιτιδα Α Κατηγορία:Ηπατίτιδα
Μεροπενέμη
Η μεροπενέμη, που πωλείται με το εμπορικό σήμα Meronem, μεταξύ άλλων, είναι αντιβιοτικό ευρέος φάσματος που χρησιμοποιείται για τη θεραπεία μιας ποικιλίας βακτηριακών λοιμώξεων. Μερικές από αυτές περιλαμβάνουν μηνιγγίτιδα, ενδοκοιλιακή λοίμωξη, πνευμονία, σήψη και άνθρακα. Χορηγείται με ένεση σε φλέβα.
Συχνές ανεπιθύμητες ενέργειες περιλαμβάνουν ναυτία, διάρροια, δυσκοιλιότητα, κεφαλαλγία, εξάνθημα και πόνο στο σημείο της ένεσης. Σοβαρές παρενέργειες περιλαμβάνουν λοίμωξη από Clostridium difficile, επιληπτικές κρίσεις και αλλεργικές αντιδράσεις συμπεριλαμβανομένης της αναφυλαξίας. Όσοι είναι αλλεργικοί σε άλλα β-λακταμικά αντιβιοτικά είναι πιθανότερο να είναι αλλεργικοί και στη μεροπενέμη. Η χρήση κατά την εγκυμοσύνη φαίνεται να είναι ασφαλής. Είναι στην οικογένεια φαρμάκων καρβαπενέμες. Η μεροπενέμη οδηγεί συνήθως σε βακτηριακό θάνατο μέσω του αποκλεισμού της ικανότητάς τους να δημιουργούν κυτταρικό τοίχωμα. Είναι πιο ανθεκτικό στη διάσπαση από βακτήρια που παράγουν β-λακταμάση.
Η μεροπενέμη κατοχυρώθηκε με δίπλωμα ευρεσιτεχνίας το 1983 και εγκρίθηκε για ιατρική χρήση στις Ηνωμένες Πολιτείες το 1996. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας. Ο Παγκόσμιος Οργανισμός Υγείας χαρακτηρίζει τη μεροπενέμη ως εξαιρετικά σημαντική για την ιατρική.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Αντιβιοτικά Κατηγορία:Λακτάμες Κατηγορία:Οργανικές ετεροκυκλικές αμίνες Κατηγορία:Καρβονικά οξέα Κατηγορία:Αλκοόλες
Μεγάλος Παύλος του Λονδίνου
Ο Μεγάλος Παύλος του Λονδίνου ή Great Paul of London είναι η μεγαλύτερη εκκλησιαστική καμπάνα της Μεγάλης Βρετανίας. Κατασκευάστηκε στις 23 Νοεμβρίου του 1881 στα χυτήρια της εταιρείας Taylor of Loughborough. Για την παραγωγή της χρησιμοποιήθηκαν 20 τόνοι μετάλλου, από τους οποίους οι 17,5 τόνοι αποτελούν σήμερα το προϊόν της παραγωγής της καμπάνας. Το συνολικό κόστος κατασκευής της ήταν 3.000 λίρες Αγγλίας. Κατόπιν εξαήμερης πήξης η καμπάνα ανεγέρθηκε από το καλούπι κατασκευής, ελέγχθηκε από τον εκκλησιαστικό μουσικό Dr. Stainer και αποδείχτηκε τέλεια. Ο ήχος της είναι σε μι ύφεση.
Επιγραφή
Φέρει την επιγραφή: «VAE MIIII SI NON EVANGELISAVERO», συνοδευόμενη από το όνομα του κατασκευαστή, την ημερομηνία παραγωγής της και τους εκκλησιαστικούς θυρεούς της ενορίας της εκκλησίας.
Πηγές
Κατηγορία:Καμπάνες Κατηγορία:Χριστιανισμός στο Λονδίνο
Φοινί
Το Φοινί είναι κοινότητα της επαρχίας Λεμεσού στην Κύπρο.
Τοποθεσία
Το Φοινί είναι κτισμένο στην οροσειρά του Τροόδους σε μέσο υψόμετρο 910 μέτρων. Το χωριό είναι κτισμένο σε υψόμετρο 365 μέτρων πάνω από την επιφάνεια της θάλασσας. Βρίσκεται 44 χιλιόμετρα βορειοδυτικά της πόλης της Λεμεσού. Στα ανατολικά συνορεύει με τις Πλάτρες, στα νότια με τις Κάτω Πλάτρες, στα νοτιοδυτικά με το Όμοδος, στα δυτικά με τον Άγιο Νικόλαο Πάφου, στο βορειοδυτικά με τα Καμινάρια και τον Άγιο Δημήτριο και στα βόρεια με τον Παλαιόμυλο και τον Πρόδρομο. Συνδέεται με ασφαλτόστρωτους δρόμους στα βορειοδυτικά με το χωριό Άγιος Δημήτριος, στα νότια με τις Κάτω Πλάτρες και στα ανατολικά με τις Πλάτρες.
Φυσικό περιβάλλον και κλίμα
Το Φοινί είναι τοποθετημένο σε απότομες πλαγιές και ψηλές βουνοκορφές καταπράσινες τα πεύκα. Μεγάλο μέρος της διοικητικής του έκτασης καταλαμβάνεται από τα κρατικά δάση του Τροόδους και της Πάφου. Στο χωριό υπάρχει ο καταρράκτης του Φοινιού, στην περιοχή «Χαντάρας».
Στη γη του χωριού καλλιεργούνται αμπέλια οινοποιήσιμων ποικιλιών, διάφορα είδη φρούτων (μήλα, αχλάδια, κεράσια, ροδάκινα, δαμάσκηνα), καρυδιές, λίγα λαχανικά και εσπεριδοειδή.
Από το Φοινί περνάει ο ποταμός Διαρίζος που πηγάζει από το Φοινί και καταλήγει στην Τεχνητή Λίμνη Αρμίνου και μετά στην Τεχνητή Λίμνη Κούρη. Στις όχθες του Διόριζου στο Φοινί έχουν σχηματιστεί σταλακτίτες.
Ονομασία
Δεν είναι γνωστή η προέλευση της ονομασία του χωριού. Σύμφωνα με μία εκδοχή το Φοινί πήρε το όνομα του την εποχή της Φραγκοκρατίας από το επώνυμο ενός Φράγκου φεουδάρχη, του Τζουάν τε Φενίου ή Φινίου, ο οποίος είχε συνοδεύσει τον βασιλιά της Κύπρου Πέτρο τον Α΄ στην Ευρώπη (1359-1369). Δεν είναι απόλυτα εξακριβωμένος ότι ο φεουδάρχης αυτός υπήρξε πράγματι κάτοχος του χωριού επειδή το χωριό δεν αναφέρεται σε κάποια πηγή ως φέουδο. Είναι πιθανότερο ο φεουδάρχης (αν πράγματι το Φοινί υπήρξε φέουδο) να υιοθέτησε ως επώνυμο του το όνομα του χωριού, πράγμα συνηθισμένο για εκείνη την εποχή.
Ασχολίες κατοίκων
Η μορφολογία του εδάφους, η περιορισμένη καλλιεργήσιμη γη, ανάγκασε τους κατοίκους του Φοινιού να ασχοληθούν και με διάφορες άλλες εργασίες για να μπορέσουν να επιβιώσουν. Έτσι με την πάροδο του χρόνου, το Φοινί έγινε γνωστό για την αγγειοπλαστική του, την κατασκευή παραδοσιακών επίπλων και για την κατασκευή του φοινιώτικου λουκουμιού.
Αγγειοπλαστική
Το Φοινί υπήρξε ένα από τα σημαντικότερα κέντρα αγγειοπλαστικής τέχνης στην Κύπρο. Για αιώνες κάθε σπίτι ήταν και ένα αγγειοπλαστείο. Η αγγειοπλαστική αποτέλεσε ένα προσοδοφόρο επάγγελμα για μεγάλο αριθμό κατοίκων. Ολόκληρες οικογένειες ζούσαν από το επάγγελμα αυτό. Οι άνδρες ήταν κυρίως πιθαράδες. Οι γυναίκες κατασκεύαζαν ως επί το πλείστον αντικείμενα για τη μεταφορά και φύλαξη των γεωργικών προϊόντων και του νερού (όπως στάμνες, κούζες, κηροπήγια, βάζα). Σήμερα η τέχνη αυτή έχει επικρατήσει σαν γυναικείο επάγγελμα. Η ευημερία και η ανάπτυξη του χωριού από τα εισοδήματα της τέχνης αυτής έγινε αφορμή για επέκταση της αργότερα και στα γειτονικά χωριά Καμινάρια και Άγιο Δημήτριο. Το κέρμα των 10 σεντς της κυπριακής λίρας (το νόμισμα της Κύπρου πριν την εισαγωγή του ευρώ) κοσμούσε ένα γνωστό φοινιώτικο αγγείο.
Η παράδοση του χωριού στον τομέα της αγγειοπλαστικής οδηγεί ντόπιους και ξένους στο χωριό ώστε να γνωρίσουν από κοντά την τέχνη αυτή. Τα αγγεία που κατασκευάζονται μέχρι σήμερα στο χωριό είναι κόκκινα πορώδη και όμοια με αυτά του Κόρνου.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο αποκορύφωμα του την εικοσαετία 1940-1960. Τις τελευταίες δεκαετίες παρατηρείται μείωση του. Ο πίνακας που ακολουθεί παρουσιάζει τον πληθυσμό του Φοινιού όπως καταγράφηκε στις απογραφές που έγιναν στην Κύπρο.
Διάφορα
Σήμερα στο Φοινί λειτουργεί ιδιωτικό μουσείο λαϊκής τέχνης στο οποίο εκτίθενται πολλά είδη λαϊκής τέχνης του χωριού, όπως είδη αγγειοπλαστικής, παραδοσιακά είδη γεωργικών εργαλείων, παραδοσιακά είδη νοικοκυριού και διάφορα άλλα. Στο χωριό υπάρχουν δύο εργαστήρια αγγειοπλαστικής, καθώς επίσης και δύο εργαστήρια κατασκευής του φοινιώτικου Λουκουμιού. Επίσης στο χωριό υπάρχουν σήμερα αρκετές παραδοσιακές ταβέρνες οι οποίες προσφέρουν πλούσια και εύγευστη κυπριακή κουζίνα. Το κέντρο νεότητας του χωριού λειτουργεί και σαν καφετέρια. Στο Φοινί λειτουργεί και ιχθυοτροφείο πέστροφας.
Εκκλησίες και μονές
Στα βόρεια του χωριού βρίσκεται το μοναστήρι της Παναγίας της Τροοδίτισσας, από τις γνωστότερες μονές της Κύπρου. Επιπλέον, στο χωριό υπάρχουν οι εξής θρησκευτικοί τόποι λατρείας:
Εξωτερικοί σύνδεσμοι
Κατηγορία:Κοινότητες της Επαρχίας Λεμεσού
Δυναστεία Ευρυποντιδών
Ευρυποντίδες ονομαζόταν τα μέλη της μίας εκ των δύο βασιλικών γενεών που συμβασίλευαν στην αρχαία Σπάρτη. Η άλλη γενεά ήταν αυτή των Αγιαδών.
Καταγωγή
Η ιστορία της δυναστείας ξεκινά με την κάθοδο των Δωριέων στην Πελοπόννησο και την κατάληψη της Λακωνίας από τον Αριστόδημο τον Ηρακλείδη. Αυτός απέκτησε δύο διδύμους γιους, τον Ευρυσθένη και τον Προκλή , οι οποίοι μετά την ενηλικίωση τους συμβασίλεψαν, όπως όριζε ο χρησμός του μαντείου των Δελφών. Οι δύο βασιλείς ήταν ισότιμοι, αλλά υπήρχε μια θεωρητική πρωτοκαθεδρία του Ευρυσθένη (και της γενιάς του), μιας και ήταν ο μεγαλύτερος από τα δίδυμα.
Ο Προκλής είναι μεν ο ιδρυτής της δυναστείας· για αυτό το λόγο τα μέλη της ονομαζόταν και Προκλείδες, αλλά το όνομα της γενεάς προέρχεται από τον εγγονό του, τον Ευρυπόντα.
Παραπομπές
Κατηγορία:Αρχαία Σπάρτη Ευρυποντιδες
Ανωτέρα βία
Με τον όρο ανωτέρα βία (vis major, act of God, force majeure, höhere Gewalt) χαρακτηρίζεται οποιοδήποτε τυχηρό γεγονός του οποίου η επέλευση, ως εκ της φύσεώς του, είναι για τις ανθρώπινες δυνάμεις απρόβλεπτη και αναπότρεπτη.
Χαρακτηριστικά όρου
Το κύριο χαρακτηριστικό στην "ανωτέρα βία" είναι πως ο άνθρωπος, στη συνήθη πορεία των πραγμάτων, δεν μπορεί να προβλέψει τέτοιο γεγονός, σε αντίθεση με το τυχηρό εν στενή εννοία που μπορεί να το προβλέψει. Για παράδειγμα ζημιές ή ατυχήματα από μια επερχόμενη κακοκαιρία μπορούν να προβλεφθούν σε αντίθεση από μιά πρόσκρουση πλοίου σε ύφαλο που δεν έχει προηγουμένως επισημανθεί σε ναυτικό χάρτη. Το τελευταίο χαρακτηρίζεται ναυτικό ατύχημα προκαλούμενο από "ανωτέρα βία". Τυπικες περιπτώσεις ανωτέρας βίας είναι ο πόλεμος, το πραξικόπημα, οι απρόβλεπτες κυβερνητικές απαγορεύσεις, η ξαφνική βαριά ασθένεια (σε κάποιες περιπτώσεις), αιφνίδιες φυσικές καταστροφές (σεισμός, πλημμύρα, τσουνάμι, έκρηξη ηφαιστείου κ.λπ.), ή ακόμα και τα "ακραία καιρικά φαινόμενα".
Σημειώσεις
Για τον ορισμό της ανωτέρας βίας υπάρχουν η αντικειμενική και η υποκειμενική θεωρία. Κατά την αντικειμενική θεωρία ανωτέρα βία συνιστούν μόνο εξωτερικά γεγονότα, γεγονότα δηλαδή έξω από τη σφαίρα επιρροής του ανθρώπου. Η υποκειμενική θεωρία δέχεται και απρόβλεπτα γεγονότα εντός της σφαίρας της οικονομικής δραστηριότητας του ανθρώπου ως ανωτέρα βία. Η Απεργία των υπαλλήλων μιας επιχείρησης θα ήταν έτσι ανωτέρα βία μόνο κατά την υποκειμενική, όχι όμως κατά την αντικειμενική θεωρία, αφού η δραστηριότητα των υπαλλήλων εντάσσεται στην οικονομική σφαίρα του οφειλέτη-επιχειρηματία. Η νομολογία συνδυάζει τις δύο θεωρίες δίνοντας περισσότερο βάρος στην υποκειμενική. Βέβαια στο θέμα μιας απεργίας στην πραγματικότητα υπεισέρχονται και άλλοι αφανείς παράμετροι για τον προσδιορισμό της νομιμότητάς της, ή της παράτασης αυτής.
Ναυτιλία
Ειδικότερα στη ναυτιλία ο όρος ανωτέρα βία είναι σπουδαίος όρος τόσο στα ναυλοσύμφωνα όσο και στις ναυτασφαλίσεις όπου περιλαμβάνεται και ο αιφνίδιος αποκλεισμός λιμένος, ή μία αιφνίδια απεργία λιμενεργατών, ή μέρους αυτών που γίνεται σε βάρος των δραστηριοτήτων των ελλιμενισμένων ή των προς ελλιμενισμό πλοίων. Για το λόγο αυτό τα ασφάλιστρα πλοίων που προσεγγίζουν σε λιμένες, που παρατηρούνται τακτικές απεργίες ή άλλου είδους εμποδίων ως και των διακινουμένων δι΄ αυτών φορτίων και των επ΄ αυτών ναύλων είναι πολύ μεγαλύτερα επί των "ασφαλών λιμένων".
Στις περιπτώσεις αυτές το επιπλέον κόστος μετακυλίεται κατά μονάδα διακινούμενου φορτίου στους παραλήπτες ή καταναλωτές.
Βιβλιογραφία
Κατηγορία:Αστικό Δίκαιο Κατηγορία:Ναυτικό Δίκαιο Κατηγορία:Θαλάσσια ασφάλιση Κατηγορία:Ναυλοσύμφωνα
Γκερρέρο
Το Γκερρέρο (ισπανικά: Guerrero, επίσημα Estado Libre y Soberano de Guerrero) είναι μια από τις 31 μεξικανικές πολιτείες. Χωρίζεται σε 81 δήμους και πρωτεύουσα της πολιτείας είναι το Τσιλπανσίνγκο. Βρίσκεται στο κεντρικό νότιο Μεξικό και συνορεύει με την πολιτεία Μιτσοακάν στα βόρεια και δυτικά, Μεξικό και Μορέλος στα βόρεια και Οαχάκα στα ανατολικά. Η πολιτεία πήρε το όνομά της από το Βισέντε Γκερρέρο, έναν από τους πιο επιφανείς αρχηγούς του Μεξικανικού Απελευθερωτικού Πολέμου και ο δεύτερος πρόεδρος του Μεξικού. Είναι η μόνη μεξικανική πολιτεία που πήρε το όνομά της από ένα πρόεδρο. Η σημερινή περιοχή δεν υπήρχε πριν το 1849, όταν σχηματίστηκε από εδάφη από τις πολιτείες Μεξικό, Πουέμπλα και Μιτσοακάν.
Η πολιτεία είχε σύμφωνα με την απογραφή του 2010 πληθυσμό 3.388.768 κατοίκους (12η μεγαλύτερη στο Μεξικό). Πέρα από την πρωτεύουσα, οι μεγαλύτερες πόλεις της πολιτείας είναι το Ακαπούλκο, Πετατλάν, Σιουδάδ Αλταμαρίνο, Τάξκο, Ιγουάλα, Ιξτάπα, Σιουατανέχο και Σάντο Ντομίνικο. Σήμερα στο Γκέρρερο κατοικεί ένας αριθμός ιθαγενών Νάουα, Μιξτέκων και Αμούσγος.
Εξωτερικοί σύνδεσμοι
Κατηγορία:Πολιτείες του Μεξικού
Φωτοφοβία
right|thumb|235px|Βοοειδές με φωτοφοβία thumb|right|235px|Η φωτοφοβική αράχνη της Ευρώπης Meta Menardi Η φωτοφοβία είναι οφθαλμολογικό φαινόμενο, που σχετίζεται με αφύσικη ευαισθησία των ματιών, απέναντι στο φως. Συνδέεται με τη νόσο του Γκρέιβς. Προσβάλλει, κυρίως, άτομα της μέσης παιδικής ηλικίας και μπορεί να αντιμετωπιστεί με χρήση γυαλιών ηλίου.
Συμπτώματα
Εκδηλώνεται με πόνο και δυσφορία των ματιών, απέναντι στο φως.
Αίτια
Τα πιθανότερα αίτια των συμπτωμάτων αυτών είναι: η ποσότητα του φωτός που εισέρχεται στα μάτια, η πολύ μικρή διέγερση των φωτοϋποδοχέων του αμφιβληστροειδούς χιτώνος, όταν το οπτικό νεύρο δέχεται ηλεκτρικό ερέθισμα, η χρήση φαρμάκων που στοχεύουν στην καταπολέμηση χρονίων παθήσεων (ηρεμιστικά), διάφορες δηλητηριάσεις (υδράργυρος) και σύνδρομα (λοιμώδης μονοπυρήνωση), λοιμώδη νοσήματα, όπως η ιλαρά και η μηνιγγίτιδα (η φωτοφοβία εμφανίζεται 19 με 25 ώρες, μετά την προσβολή του οργανισμού από μηνιγγίτιδα), οφθαλμολογικές παθήσεις (έλκος των ματιών, δυστροφία του κερατοειδούς, κερατίτιδα, επιπεφυκίτιδα και βλεφαροσπασμοί), λοιμώξεις και βλάβες του νευρικού συστήματος (εγκεφαλίτιδα και διάφορα είδη ημικρανιών), υπερθυρεοειδισμός, απόξεση του κερατοειδούς , νόσος του Κρον (μεταφέρει φλεγμονώδεις διηθήσεις στα μάτια, με τη μορφή επισκληρίτιδας ή χοριοειδίτιδας), κακή χρήση φακών επαφής, κρανιοεγκεφαλικές κακώσεις, κοινές γρίπες, εκφύλιση του επιπεφυκότα από την ηλιακή ακτινοβολία, μολυσματικές παθήσεις (μολυσματική επιπεφυκίτιδα), εισπνοή ή κατάποση βουλτικής τοξίνης, πονοκέφαλος, υπέρταση κατά την κύηση, εαρινή κερατοεπιπεφυκίτιδα, γρίπη Η1Ν1 και κατανάλωση χοιρινού κρέατος με τριχινίαση.
Φωτοφοβία και ηλικία
Από πλευράς ηλικίας, τα πιθανότερα αίτια είναι η εναπόθεση κρυστάλλων κυστίνης στον κερατοειδή χιτώνα (τα πρώτα χρόνια ζωής), διάφορες μυοπάθειες, διαταραχές κατά την κατάποση, η αμφιβληστροειδοπάθεια, ο σακχαρώδης διαβήτης, ο υπογοναδισμός (ηλικίες 11 έως 20), προσβολή των πνευμόνων και του κεντρικού νευρικού συστήματος (ηλικίες 31 έως 40).
Αποτελέσματα
Η κατάσταση αυτή οδηγεί σε μια αντανακλαστική φοβία, για το φως, η οποία εκδηλώνεται με σταδιακή μείωση της οπτικής οξύτητας και, εάν δεν αντιμετωπιστεί με θεραπεία, εγκαίρως,μπορεί να έχει ως αποτέλεσμα την τύφλωση, κάποιο δυσαναπορροφητικό σύνδρομο, αλλεργικές ευπάθειες και αντιδράσεις (κυρίως στον κυτταροειδή), διαταραχές του κυκλοφορικού συστήματος, πτώση του ανοσοποιητικού, οπτικές διαταραχές και επιληπτικά φαινόμενα.
Οφέλη στη ρομποτική
Το 2006, κατασκευάστηκε το πρώτο βιολογικό ρομπότ, του οποίου ο μηχανισμός λειτουργούσε υπό τον έλεγχο ζωντανών κυττάρων μούχλας που έπασχαν από φωτοφοβία.
Παραπομπές
Κατηγορία:Φοβίες Κατηγορία:Οφθαλμολογικές παθήσεις Κατηγορία:Νευρολογικές παθήσεις
Ένωση Βιβλιοθηκών της Μασαχουσέτης
Η Ένωση Βιβλιοθηκών της Μασαχουσέτης (αγγλ.Massachusetts Library Association - MLA) είναι ο οργανισμός που εκπροσωπεί, υποστηρίζει και προωθεί το έργο των Βιβλιοθηκών της Μασσαχουσέτης. Πρόκειται για έναν ανεξάρτητο οργανισμό, που υποστηρίζεται από τα μέλη του, τα οποία περιλαμβάνουν εργαζομένους στον τομέα της πληροφόρησης, καθώς και όσους σχετίζονται ή ενδιαφέρονται για το έργο των βιβλιοθηκών της πολιτείας της Μασσαχουσέτης.
Σκοπός
Η MLA εργάζεται για την ενδυνάμωση της βιβλιοθηκονομικής κοινότητας της πολιτείας της Μασαχουσέτης, μέσα από την υποστήριξη του έργου της και την προώθηση των επαγγελματικών και οικονομικών συμφερόντων της. Οι βασικές επιδιώξεις της MLA, όπως δηλώνονται στο καταστατικό της, είναι:
Μέλη
Όσοι απασχολούνται επαγγελματικά στον τομέα των βιβλιοθηκών ή ενδιαφέρονται για το έργο τους και επιθυμούν να συμμετάσχουν στη δράση της MLA, μπορούν να ενταχθούν στο σύνολο των μελών της, τα οποί διακρίνονται σε Μεμονωμένα άτομα ως μέλη (Personal Members) και Ιδρύματα (Institutional Members). Επιπλέον, η MLA παρέχει στα μέλη της τη δυνατότητα κοινής συμμετοχής με την ALA (Joint ALA/MLA Membership), μέσα από τις εξής κατηγορίες :
Δράση
Η MLA εργάζεται για την προώθηση του έργου των βιβλιοθηκών της πολιτείας της Μασσαχουσέτης, μέσα από ένα ευρύ φάσμα εκδηλώσεων, υπηρεσιών και προϊόντων. Παράλληλα, παρέχει στα μέλη της καθοδήγηση, ευκαιρίες δικτύωσης και επαγγελματικής εξέλιξης. Επιπλέον, αναγνωρίζει τα επιτεύγματα των μελών της με την απονομή τιμητικών βραβεύσεων και προάγει τη συνεχή εκπαίδευση τους με τη χορήγηση υποτροφιών. Επιπρόσθετα, συμμετέχει σε δραστηριότητες συναφών οργανισμών και διοργανώνει ετήσιο συνέδριο (annual meeting), όπου τα μέλη της έχουν τη δυνατότητα να έρθουν σε επαφή και να ενημερωθούν για αναδυόμενα ζητήματα του χώρου. Στα πλαίσια των δραστηριοτήτων της MLA εντάσσεται και η ανάπτυξη συνεργατικών σχέσεων με ενώσεις, οργανισμούς και ιδρύματα με συναφείς στόχους, προκειμένου να ολοκληρώσει επιτυχώς την αποστολή της και να ενδυναμώσει την κοινότητα των βιβλιοθηκών της Μασαχουσέτης.
Εξωτερικοί σύνδεσμοι
Κατηγορία:Πολιτισμός της Μασαχουσέτης Μασαχουσετης
Βύρωνας
Ο Βύρωνας, είναι αστική περιοχή και δήμος στον Κεντρικό Τομέα Αθηνών της Αττικής. Συνορεύει με τον Δήμο Καισαριανής στα βόρεια, τον Δήμο Αθηναίων και τον Δήμο Δάφνης-Υμηττού στα δυτικά και νοτιοδυτικά αντίστοιχα, τον Δήμο Ηλιούπολης στα νότια, ενώ στα ανατολικά βρίσκεται ο Υμηττός και δασική του έκταση και νοτιοανατολικά η περιοχή του Καρέα η οποία περιλαμβάνεται στα όρια του Δήμου. Πήρε την ονομασία του από τον Λόρδο Βύρωνα. Αρχικά στην περιοχή βρίσκονταν βοσκοτόπια και χωράφια Αθηναίων, τα οποία άρχισαν να απαλλοτριώνονται και να ρυμοτομούνται στις δεκαετίες του 1920 και του 1930 για την αποκατάσταση των προσφύγων από τη Μικρά Ασία. Η συνολική έκταση του δήμου είναι 9.204 τετρ. χλμ. και έχει πληθυσμό 61.308 κατοίκους, σύμφωνα με την Απογραφή του 2011.Επιπλέον σύμφωνα με την Απογραφή του 2021 έχει πληθυσμό 59.134 κατοίκους.
Ίδρυση
Ο Βύρωνας, αποτελεί τον πρώτο αστικό προσφυγικό συνοικισμό της Ελλάδας. Άρχισε να δημιουργείται ήδη το φθινόπωρο του 1922, με την πρώτη άφιξη των Μικρασιατών προσφύγων στην Αθήνα μετά τη Μικρασιατική Καταστροφή. Το πρώτο τμήμα του οικισμού χτίστηκε την περίοδο 1922-1923 από το Ταμείο Περιθάλψεως Προσφύγων και η αρχική ονομασία του ήταν Συνοικισμός Παγκρατίου. Το υπόλοιπο τμήμα κατασκευάστηκε από την Επιτροπή Αποκαταστάσεως Προσφύγων μεταξύ 1924-1926. Το όνομα Βύρωνας δόθηκε το 1924, με την ευκαιρία του εορτασμού των εκατό χρόνων από τον θάνατο του Λόρδου Βύρωνα στο Μεσολόγγι (19 Απριλίου 1824). Στον προσφυγικό οικισμό εγκαταστάθηκαν πρόσφυγες κυρίως από τη Σμύρνη, την ευρύτερη Ιωνία (Ερυθραία, περιοχή Αϊδινίου, χωριά ποταμού Μαιάνδρου κ.λπ.), αλλά και την Καππαδοκία, την Προποντίδα, τον Πόντο, την Ανατολική Θράκη, Αρμένιοι κ.ά.. Αποσπάστηκε από τον Δήμο Αθηναίων, αποτέλεσε για λίγο ανεξάρτητη κοινότητα ενώ ήδη το 1934 έγινε δήμος. Γύρω από τον κεντρικό προσφυγικό οικισμό ιδρύθηκαν επιμέρους προσφυγικοί οικισμοί, όπως Νέα Βρύουλα, Νέα Αλάτσατα, Νέο Κορδελιό, Βυζάντιο, Φρυγία, Νέα Έφεσος, Νέα Ελβετία κ.ά..
Κατοχή - Εθνική Αντίσταση - Εμφύλιος Πόλεμος
Κατά τη διάρκεια της Κατοχής ο Βύρωνας, όπως και η γειτονική Καισαριανή, υπήρξε πρωτοπόρος στην αντίσταση ενάντια στον κατακτητή και τα κατοχικά στρατεύματα. Δεκάδες κάτοικοι θυσιάστηκαν στον αντιστασιακό αγώνα, αγωνίστηκαν σε παράνομες οργανώσεις και πολλοί στάλθηκαν στη Γερμανία όμηροι, από όπου δεν επέστρεψαν ποτέ. Αποκορύφωμα του αγώνα υπήρξε το γνωστό «μπλόκο του Βύρωνα» στις 7 Αυγούστου 1944, όταν οι Γερμανοί δολοφόνησαν δώδεκα άνδρες (έντεκα Έλληνες πατριώτες και έναν Ιταλό αντιφασίστα) σε κεντρικό σημείο της πόλης. Η περιοχή του Βύρωνα πρωταγωνίστηκε στα Δεκεμβριανά, καθώς οι κάτοικοι συμμετείχαν ενεργά στις δυνάμεις του ΕΑΜ-ΕΛΑΣ.
Εκκλησίες - Μονές
Κεντρική Εκκλησία της πόλης είναι ο Καθεδρικός Ι. Ν. Αγίας Τριάδος και μεγάλες ενορίες αποτελούν ο Ι. Ν. Αγίου Δημητρίου και ο Ι. Ν. Μεταμορφώσεως του Σωτήρος. Οι τρεις αυτές εκκλησίες συνδέονται με την εγκατάσταση των προσφύγων στον Βύρωνα. Μέχρι την ανέγερσή τους, ο εκκλησιασμός των κατοίκων γινόταν στον μικρό σήμερα ναό του Αγίου Λαζάρου, στο κέντρο της πόλης. Μέσα στα όρια του δήμου βρίσκονται το αγιορείτικο μετόχι της Αναλήψεως (μετόχι της Μονής Σίμωνος Πέτρας), η Μονή Ζωοδόχου Πηγής, η Μονή Αγίου Ιωάννου Καρέα και η Μονή Αγίου Γεωργίου Κουταλά. Μικρά παρεκκλήσια είναι ο Άγιος Λάζαρος (πρώτος προσφυγικός ναός), ο Άγιος Ιωάννης ο Θεολόγος και η μικρή μεταβυζαντινή εκκλησία της Αγίας Βαρβάρας.
Νεότερη μουσική ιστορία
Η περιοχή του Βύρωνα υπήρξε ιδιαίτερη κοιτίδα της ελληνικής hip-hop και rap μουσικής. Πολλές φορές χρησιμοποιείται το παρατσούκλι "η hip hop μάνα της Αθήνας" για την περιοχή. Μεγάλοι καλλιτέχνες των σκηνών αυτών κατάγονται από τον Βύρωνα, μεταξύ αυτών ο Βέβηλος, οι Fortified Concept (FF.C.) και άλλοι καλλιτέχνες.
Εξωτερικοί σύνδεσμοι
Κατηγορία:Δήμοι της Περιφέρειας Αττικής Κατηγορία:Δήμος Βύρωνα Κατηγορία:Κεντρικός Τομέας Αθηνών
Σουλήνα Βορδόνιας Λακωνίας
Η Σουλήνα είναι ένας μικρός συνοικισμός του δημοτικού διαμερίσματος Βορδόνιας του δήμου Πελλάνας, ενός από τους 20 δήμους του Νομού Λακωνίας. Όπως οι περισσότεροι συνοικισμοί της Βορδόνιας έχει τη δική του εκκλησία, τον Άγιο Σπυρίδωνα. Δεν διαθέτει κανονική πλατεία, αλλά ένα μικρό επίπεδο χώρο, ο οποίος χρησιμεύει κυρίως για στάθμευση αυτοκινήτων και ονομάζεται Χορτασιό.
Κατηγορία:Χωριά του νομού Λακωνίας Κατηγορία:Δήμος Σπάρτης
Αμύκλας
Ο Αμύκλας ήταν ο πέμπτος μυθικός βασιλιάς της Λακεδαίμονος ή Λακεδαίμονας.
Ο μύθος
Διαδέχτηκε τον πατέρα του Λακεδαίμονα όταν εκείνος πέθανε. Έχτισε τις Αμύκλες και τις ανακήρυξε πρωτεύουσα του κράτους του. Νυμφεύτηκε τη Διομήδη και απέκτησε μαζί της τρεις γιους, τον Υάκινθο, τον Άργαλο, και τον Κυνόρτα. Τον διαδέχτηκε ο Άργαλος και αυτόν ο Κυνόρτας.
Παραπομπές
Κατηγορία:Μυθικοί βασιλείς της Σπάρτης
Stiff-person syndrome
<templatestyles src="Module:Infobox/styles.css"> Το σύνδρομο stiff-person  (γνωστό ως SPS, stiff-person syndrome) στην ελληνική ιατρική ορολογία απαντάται και ως Σύνδρομο του καθηλωμένου ατόμου, είναι σπάνια αυτοάνοση διαταραχή της κίνησης που επηρεάζει το κεντρικό νευρικό σύστημα, δηλ. τον εγκέφαλο και τον νωτιαίο μυελό. Αποτελεί μια σοβαρή διαταραχή ασαφούς αιτιολογίας που χαρακτηρίζεται από προοδευτική δυσκαμψία και ακαμψία.
Ονομάζεται και σύνδρομο Moersch-Woltman.
Γενικά
Η δυσκαμψία επηρεάζει κυρίως τους μύες του κορμού, χαρακτηρίζεται από σπασμούς, με αποτέλεσμα παραμορφώσεις της στάσης. Ο χρόνιος πόνος, η μειωμένη κινητικότητα και η οσφυϊκή υπερλόρδωση είναι τα πιο κοινά συμπτώματα του σπάνιου συνδρόμου.
Το SPS εμφανίζεται σε περίπου ένα στα εκατομμύριο άτομα και εντοπίζεται συχνότερα σε μεσήλικες. Μια μικρή μειοψηφία ασθενών έχουν την παρανεοπλασματική ποικιλία της πάθησης. Παραλλαγές της πάθησης, όπως το σύνδρομο δύσκαμπτου άκρου που επηρεάζει κυρίως ένα συγκεκριμένο άκρο, παρατηρούνται συχνά.
Το SPS περιγράφηκε για πρώτη φορά το 1956. Τα διαγνωστικά κριτήρια προτάθηκαν τη δεκαετία του 1960 και βελτιώθηκαν δύο δεκαετίες αργότερα. Στις δεκαετίες του 1990 και του 2000, ο ρόλος των αντισωμάτων στην πάθηση έγινε πιο ξεκάθαρος. Οι ασθενείς με SPS έχουν γενικά αντισώματα GAD, τα οποία σπάνια εμφανίζονται στον γενικό πληθυσμό. Εκτός από τις εξετάσεις αίματος για το GAD, οι ηλεκτρομυογραφικές εξετάσεις μπορούν να βοηθήσουν στην επιβεβαίωση της παρουσίας της πάθησης.χρόνια. Χρησιμοποιώντας ηλεκτρομυογραφία, παρατήρησαν ότι η πυροδότηση της κινητήριας μονάδας υποδηλώνει ότι οι εκούσιες μυϊκές συσπάσεις συνέβαιναν στους ασθενείς τους. Προηγουμένως, περιπτώσεις SPS είχαν απορριφθεί ως ψυχογενή προβλήματα. Οι Moersch και Woltman αρχικά ονόμασαν την πάθηση "σύνδρομο stiff-man", αλλά η πρώτη γυναίκα ασθενής επιβεβαιώθηκε το 1958 και ένα νεαρό αγόρι επιβεβαιώθηκε ότι την είχε το 1960. Τα κλινικά διαγνωστικά κριτήρια αναπτύχθηκαν από Οι Gordon et al. το 1967. Παρατήρησαν «επίμονη τονική σύσπαση που αντανακλάται σε συνεχή πυροδότηση, ακόμη και σε κατάσταση ηρεμίας» αφού παρείχαν στους ασθενείς μυοχαλαρωτικά και τους εξέτασαν με ηλεκτρομυογραφία. Το 1989, υιοθετήθηκαν κριτήρια για μια διάγνωση SPS που περιελάμβαναν την επεισοδιακή αξονική δυσκαμψία, την εξέλιξη της δυσκαμψίας, τη λόρδωση και τους πυροδοτημένους σπασμούς. Το όνομα της νόσου μετατοπίστηκε από το «σύνδρομο δύσκαμπτου ανθρώπου» στο ουδέτερο ως προς το φύλο «σύνδρομο δύσκαμπτου ατόμου» το 1991.
Το 1988, οι Solimena κ.α. ανακάλυψαν ότι τα αυτοαντισώματα κατά της GAD έπαιξαν βασικό ρόλο στο SPS. Δύο χρόνια αργότερα, η Solimena βρήκε τα αντισώματα σε 20 από τους 33 ασθενείς που εξετάστηκαν. Στα τέλη της δεκαετίας του 1980, αποδείχθηκε επίσης ότι ο ορός ασθενών με SPS θα δέσμευε στους GABAergic νευρώνες. Το 2006, ανακαλύφθηκε ο ρόλος του GABARAP στο SPS. Η πρώτη περίπτωση παρανεοπλασματικής SPS βρέθηκε το 1975. Το 1993, η αντιαμφιφυσίνη αποδείχθηκε ότι παίζει ρόλο στην παρανεοπλασματική SPS, και επτά χρόνια αργότερα βρέθηκε επίσης ότι εμπλέκεται στην πάθηση η αντιγεφυρίνη.
Τα φάρμακα της κατηγορίας των βενζοδιαζεπινών είναι η πιο κοινή θεραπεία. Χρησιμοποιούνται για την ανακούφιση των συμπτωμάτων από την ακαμψία. Άλλες κοινές θεραπείες περιλαμβάνουν βακλοφένη, ενδοφλέβια ανοσοσφαιρίνη και ριτουξιμάμπη. Υπάρχει περιορισμένη αλλά ενθαρρυντική θεραπευτική εμπειρία μεταμόσχευσης αιμοποιητικών βλαστοκυττάρων για SPS.
Συμπτώματα
Οι ασθενείς με σύνδρομο δύσκαμπτου ατόμου (SPS) εμφανίζουν προοδευτική ακαμψία στους κορμούς τους (μύες του κορμού), που γίνονται άκαμπτοι και άκαμπτοι επειδή οι οσφυϊκοί και οι κοιλιακοί μύες εμπλέκονται σε συνεχείς συσπάσεις. Αρχικά, εμφανίζεται δυσκαμψία στους θωρακοοσφυϊκούς παρασπονδυλικούς και κοιλιακούς μύες. Αργότερα επηρεάζει τους μύες του εγγύς ποδιού και του κοιλιακού τοιχώματος. Η ακαμψία οδηγεί σε αλλαγή στη στάση του σώματος, και οι ασθενείς αναπτύσσουν άκαμπτο βάδισμα. Η επίμονη οσφυϊκή υπερλόρδωση εμφανίζεται συχνά καθώς εξελίσσεται. Η μυϊκή δυσκαμψία αρχικά παρουσιάζει διακυμάνσεις, μερικές φορές για μέρες ή εβδομάδες, αλλά τελικά αρχίζει να βλάπτει σταθερά την κινητικότητα. Καθώς η νόσος εξελίσσεται, οι ασθενείς μερικές φορές δεν μπορούν να περπατήσουν ή να λυγίσουν. Ο χρόνιος πόνος είναι κοινός και επιδεινώνεται με την πάροδο του χρόνου, αλλά μερικές φορές εμφανίζεται και οξύς πόνος. Το άγχος, το κρύο και οι λοιμώξεις οδηγούν σε αύξηση των συμπτωμάτων και ο ύπνος τα μειώνει.
Οι ασθενείς με SPS εμφανίζουν σπασμούς και εξαιρετική ευαισθησία στην αφή και τον ήχο. Αυτοί οι σπασμοί εμφανίζονται κυρίως στο εγγύς άκρο και στους αξονικούς μύες. Υπάρχουν συν-συσπάσεις αγωνιστών και ανταγωνιστών μυών. Οι σπασμοί συνήθως διαρκούν για λίγα λεπτά και μπορεί να επαναληφθούν για ώρες. Οι κρίσεις σπασμών είναι απρόβλεπτες και συχνά προκαλούνται από γρήγορες κινήσεις, συναισθηματική δυσφορία ή ξαφνικούς ήχους ή αγγίγματα. Σε σπάνιες περιπτώσεις, οι μύες του προσώπου, τα χέρια, τα πόδια και το στήθος μπορεί να επηρεαστούν και να εμφανιστούν ασυνήθιστες κινήσεις των ματιών και ίλιγγος. Υπάρχουν αντανακλαστικά γρήγορης διάτασης και εμφανίζεται κλώνος σε ασθενείς. Αργά στην εξέλιξη της νόσου, μπορεί να εμφανιστεί υπναγωγικός μυόκλωνος. Μερικές φορές υπάρχουν επίσης ταχυκαρδία και υπέρταση.
Λόγω των σπασμών, οι ασθενείς μπορεί να φοβούνται όλο και περισσότερο, να χρειάζονται βοήθεια και να χάσουν την ικανότητα εργασίας, οδηγώντας σε κατάθλιψη, άγχος και φοβίες, συμπεριλαμβανομένης της αγοραφοβίας  και της δρομοφοβίας. Οι περισσότεροι ασθενείς είναι ψυχολογικά φυσιολογικοί και ανταποκρίνονται εύλογα στην κατάστασή τους.
Το παρανεοπλασματικό SPS τείνει να επηρεάζει τον λαιμό και τα χέρια περισσότερο από άλλες παραλλαγές. Προχωρά πολύ γρήγορα, είναι πιο επώδυνο και είναι πιο πιθανό να περιλαμβάνει περιφερικό πόνο από το κλασικό SPS. Οι ασθενείς με παρανεοπλασματικό SPS γενικά στερούνται άλλα αυτοάνοσα προβλήματα αλλά μπορεί να έχουν άλλες παρανεοπλασματικές καταστάσεις.
Το σύνδρομο δύσκαμπτου άκρου είναι μια παραλλαγή του SPS. Αυτό το σύνδρομο εξελίσσεται σε πλήρες SPS περίπου στο 25% του χρόνου. Η δυσκαμψία και οι σπασμοί συνήθως περιορίζονται στα πόδια και γενικά δεν εμφανίζεται υπερλόρδωση. Η ακαμψία ξεκινά στο ένα άκρο και παραμένει πιο εμφανής εκεί. Τα προβλήματα του σφιγκτήρα και του εγκεφαλικού στελέχους συμβαίνουν συχνά με το σύνδρομο δύσκαμπτου άκρου. Η προοδευτική εγκεφαλομυελίτιδα με ακαμψία, μια άλλη παραλλαγή της πάθησης, περιλαμβάνει συμπτώματα SPS με προβλήματα εγκεφαλικού στελέχους και διαταραχές του αυτόνομου συστήματος. Περιλαμβάνει πολιομυελίτιδα-εγκεφαλομυελίτιδα στη σπονδυλική στήλη και το εγκεφαλικό στέλεχος. Υπάρχει συμμετοχή της παρεγκεφαλίδας και του εγκεφαλικού στελέχους. Σε ορισμένες περιπτώσεις, επηρεάζεται και το μεταιχμιακό σύστημα. Οι περισσότεροι ασθενείς έχουν προβλήματα στο άνω κινητικό νευρώνα και διαταραχές του αυτόνομου συστήματος. Το σπασμωδικό SPS είναι ένας άλλος υποτύπος της πάθησης. Ξεκινά όπως το κλασικό SPS και προχωρά για αρκετά χρόνια. έως και 14 σε ορισμένες περιπτώσεις. Στη συνέχεια διακρίνεται από την ανάπτυξη μυόκλωνου καθώς και επιληπτικές κρίσεις και αταξία σε ορισμένες περιπτώσεις.
Αιτιολογία
Οι ασθενείς με SPS έχουν γενικά υψηλές ποσότητες υψηλών τίτλων αντισωμάτων αποκαρβοξυλάσης γλουταμικού οξέος. Περίπου το 80 τοις εκατό των ασθενών με SPS έχουν αντισώματα GAD, σε σύγκριση με περίπου ένα τοις εκατό του γενικού πληθυσμού. Η συντριπτική πλειονότητα των ανθρώπων που έχουν αντισώματα GAD δεν συστέλλονται με SPS, υποδεικνύοντας ότι η συστηματική σύνθεση του αντισώματος δεν είναι η μόνη αιτία του SPS. Το GAD, ένα προσυναπτικό αυτοαντιγόνο, θεωρείται γενικά ότι παίζει βασικό ρόλο στην πάθηση, αλλά δεν είναι γνωστές ακριβείς λεπτομέρειες του τρόπου με τον οποίο τα αυτοαντισώματα επηρεάζουν τους ασθενείς με SPS. Οι περισσότεροι ασθενείς με SPS με αντισώματα GAD υψηλού τίτλου έχουν επίσης αντισώματα που αναστέλλουν την πρωτεΐνη που σχετίζεται με τον υποδοχέα GABA ( GABARAP ). Αυτοαντισώματα κατά της αμφιφυσίνης και της γεφυρίνης βρίσκονται επίσης μερικές φορές σε ασθενείς με SPS. Τα αντισώματα φαίνεται να αλληλεπιδρούν με αντιγόνα στους νευρώνες του εγκεφάλου και στις συνάψεις του νωτιαίου μυελού, προκαλώντας λειτουργικό αποκλεισμό με γάμμα-αμινοβουτυρικό οξύ. Αυτό οδηγεί σε έκπτωση του GABA, η οποία πιθανώς προκαλεί την ακαμψία και τους σπασμούς που χαρακτηρίζουν το SPS. Υπάρχουν χαμηλά επίπεδα GABA στον κινητικό φλοιό ασθενών με SPS.
Δεν είναι γνωστό γιατί η αυτοάνοση GAD εμφανίζεται σε ασθενείς με SPS, και αν η SPS χαρακτηρίζεται ως νευρο-αυτοάνοση διαταραχή έχει αμφισβητηθεί. Είναι επίσης άγνωστο εάν αυτά τα αντισώματα είναι παθογόνα. Η ποσότητα των τίτλων αντισωμάτων GAD που βρέθηκαν σε ασθενείς με SPS δεν συσχετίζεται με τη σοβαρότητα της νόσου, υποδεικνύοντας ότι τα επίπεδα τίτλου δεν χρειάζεται να παρακολουθούνται. Δεν έχει αποδειχθεί ότι τα αντισώματα GAD είναι η μοναδική αιτία του SPS και υπάρχει η πιθανότητα ότι αποτελούν δείκτη ή επιφαινόμενο της αιτίας της πάθησης.
Σε ασθενείς με SPS, οι νευρώνες της κινητικής μονάδας πυροδοτούν ακούσια με τρόπο που μοιάζει με φυσιολογική σύσπαση. Τα δυναμικά της κινητήριας μονάδας πυροδοτούνται ενώ ο ασθενής είναι σε ηρεμία, ιδιαίτερα στους δύσκαμπτους μύες. Η υπερβολική πυροδότηση των κινητικών νευρώνων μπορεί να προκληθεί από δυσλειτουργίες στα νωτιαία και υπερ-τμηματικά ανασταλτικά δίκτυα που χρησιμοποιούν το GABA. Οι ακούσιες ενέργειες εμφανίζονται ως εθελοντικές στις σαρώσεις ΗΜΓ. ακόμη και όταν ο ασθενής προσπαθεί να χαλαρώσει, υπάρχουν αγωνιστικές και ανταγωνιστικές συσπάσεις.
Σε μια μειοψηφία ασθενών με SPS, ο καρκίνος του μαστού, των ωοθηκών ή του πνεύμονα εκδηλώνεται παρανεοπλασματικά ως εγγύς μυϊκή δυσκαμψία. Αυτοί οι καρκίνοι σχετίζονται με τις συναπτικές πρωτεΐνες αμφιφυσίνη και γεφυρίνη. Παρανεοπλασματικό SPS με αντισώματα αμφιφυσίνης και αδενοκαρκίνωμα μαστού τείνουν να εμφανίζονται μαζί. Αυτοί οι ασθενείς τείνουν να μην έχουν αντισώματα GAD. Η παθητική μεταφορά της νόσου με ένεση πλάσματος έχει αποδειχθεί σε παρανεοπλασματική SPS αλλά όχι στην κλασική SPS.
Υπάρχουν ενδείξεις γενετικού κινδύνου για SPS. Ο τόπος HLA τάξης II καθιστά τους ασθενείς ευαίσθητους στην πάθηση. Οι περισσότεροι ασθενείς με SPS έχουν το αλληλόμορφο DQB1* 0201. Αυτό το αλληλόμορφο σχετίζεται επίσης με τον διαβήτη τύπου 1.
Διάγνωση
Το SPS διαγιγνώσκεται με την αξιολόγηση των κλινικών ευρημάτων και τον αποκλεισμό άλλων παθήσεων. Δεν υπάρχει συγκεκριμένη εργαστηριακή εξέταση που να επιβεβαιώνει την παρουσία της. Η υποδιάγνωση και η λανθασμένη διάγνωση είναι συχνές.
Η παρουσία αντισωμάτων κατά της GAD είναι η καλύτερη ένδειξη της κατάστασης που μπορεί να ανιχνευθεί με εξέταση αίματος και εγκεφαλονωτιαίου υγρού (ΕΝΥ). Το Anti-GAD65 βρίσκεται σε περίπου 80 τοις εκατό των ασθενών με SPS. Αντιθυρεοειδικός, αντι-εσωτερικός παράγοντας, αντιπυρηνικός, αντι-RNP και αντι-γλιαδίνη είναι επίσης συχνά παρόντες στις αιματολογικές εξετάσεις. Η ηλεκτρομυογραφία (EMG) καταδεικνύει ακούσια πυροδότηση κινητικής μονάδας σε ασθενείς με SPS. Το ΗΜΓ μπορεί να επιβεβαιώσει τη διάγνωση σημειώνοντας σπασμούς σε απομακρυσμένους μύες ως αποτέλεσμα υποβλαβούς διέγερσης δερματικών ή μικτών νεύρων. Η ανταπόκριση στη διαζεπάμη βοηθά στην επιβεβαίωση ότι ο ασθενής έχει SPS, καθώς αυτό μειώνει την ακαμψία και τη δυνατότητα πυροδότησης της κινητήριας μονάδας.
Τα ίδια γενικά κριτήρια χρησιμοποιούνται για τη διάγνωση του παρανεοπλασματικού SPS όπως η φυσιολογική μορφή της πάθησης. Μόλις διαγνωστεί το SPS, η κακή ανταπόκριση στις συμβατικές θεραπείες και η παρουσία καρκίνου υποδηλώνουν ότι μπορεί να είναι παρανεοπλασματικός. Οι αξονικές τομογραφίες ενδείκνυνται για ασθενείς με SPS που ανταποκρίνονται ανεπαρκώς στη θεραπεία για να διαπιστωθεί εάν αυτό συμβαίνει.
Μια ποικιλία παθήσεων έχουν παρόμοια συμπτώματα με το SPS, συμπεριλαμβανομένων μυελοπαθειών, δυστονιών, νωτιαίου παρεγκεφαλιδικού εκφυλισμού, πρωτοπαθούς πλάγιας σκλήρυνσης, νευρομυοτονίας και ορισμένων ψυχογενών διαταραχών. Τέτανος, κακοήθης νευροληπτικό σύνδρομο, κακοήθης υπερπυρεξία, χρόνια ενδονευρονίτιδα της σπονδυλικής στήλης, σύνδρομο σεροτονίνης, σκλήρυνση κατά πλάκας, νόσος του Πάρκινσον,  και σύνδρομο Isaacs θα πρέπει επίσης να αποκλειστούν.
Οι φόβοι και οι φοβίες των ασθενών συχνά λανθασμένα οδηγούν τους γιατρούς στο να πιστεύουν ότι τα συμπτώματά τους είναι ψυχογενή και μερικές φορές είναι ύποπτοι για κακοδιαχείριση. Χρειάζονται κατά μέσο όρο έξι χρόνια μετά την έναρξη των συμπτωμάτων για να διαγνωστεί η ασθένεια.
Θεραπευτική αγωγή
Δεν υπάρχει κανένα τεκμηριωμένο κριτήριο για τη θεραπεία του SPS και δεν έχουν γίνει μεγάλες ελεγχόμενες δοκιμές θεραπειών για την πάθηση. Το 1963, διαπιστώθηκε ότι η διαζεπάμη βοήθησε στην ανακούφιση των συμπτωμάτων του SPS. Τα κορτικοστεροειδή χρησιμοποιήθηκαν για πρώτη φορά για τη θεραπεία της πάθησης το 1988 και η ανταλλαγή πλάσματος εφαρμόστηκε για πρώτη φορά το επόμενο έτος. Η πρώτη χρήση ενδοφλέβιας ανοσοσφαιρίνης για τη θεραπεία της πάθησης έγινε το 1994. το επόμενο έτος.
Εξωτερικοί σύνδεσμοι
Κατηγορία:Σπάνια σύνδρομα
Ύφαλος
thumb|right|250px|Το νησί Παρμαλικάν στις [[Φιλιππίνες περιτριγυρίζεται από υφάλους]] Ύφαλος (αγγλ. reef) ή (blind rock) (εκ των αρχαίων: υπό + αλς) ονομάζεται η οποιαδήποτε βραχώδης ή και ακόμα κοραλλιογενής απόφυση του πυθμένα της θάλασσας (ή λίμνης) που δεν εξέχει της επιφάνειας και έχει μικρή έκταση.
Μεγάλη οικολογική σημασία έχουν οι κοραλλιογενείς ύφαλοι, γύρω από τους οποίους διατηρούνται μερικά από τα πιο ποικιλόμορφα και πλούσια οικοσυστήματα του θαλάσσιου περιβάλλοντος.
Επικινδυνότητα
Οι ύφαλοι μέχρι πλεύσιμου βάθους αποτελούν μόνιμους κινδύνους στη ναυσιπλοΐα για τον λόγο αυτό επισημαίνονται ιδιαίτερα στους ναυτικούς χάρτες ή και φέρονται επ' αυτών μόνιμοι αναλάμποντες φανοί. Γι αυτό τον λόγο αποτελεί ναυτικό έθιμο να λαμβάνουν ονομασία εκείνου που πρώτος τους εντοπίζει και γνωστοποιεί αρμόδια τις ναυτικές αρχές.
Εξωτερικοί σύνδεσμοι
Κατηγορία:Στρωματογραφία  Κατηγορία:Ναυτική γεωγραφία Κατηγορία:Φυσική γεωγραφία
Κόλληση
Κόλληση είναι το υλικό αυτό, με το όποιο επιτυγχάνεται η συγκόλληση δύο υλικών ή πρώτων υλών. Η κόλληση μπορεί και να είναι από υλικό διαφορετικό από αυτό των προς συγκόλληση υλικών ή πρώτων υλών. Στις πιο συνήθεις μορφές της είναι σε εύκαμπτη ή σκληρή μορφή και με εφαρμοζόμενη υψηλή θερμοκρασία ενοποιεί τα προς συγκόλληση υλικά, καθώς αρχικά τήκεται και κατόπιν στερεοποιείται ανάμεσά τους. Ανάλογα με το είδος της συγκόλλησης χρησιμοποιούνται και διάφορα είδη: στην ηλεκτροσυγκόλληση χρησιμοποιείται ηλεκτρόδιο από το ίδιο υλικό με τα συγκολλούμενα, ενώ σε κολλήσεις σε ηλεκτρονικά κυκλώματα χρησιμοποιείται συνήθως κασσίτερος ή μόλυβδος ή κράμα αυτών των δύο.
Κατηγορία:Μηχανολογία
Μίττε
Το Μίττε (γερμανικά: Mitte) είναι το πρώτο και πιο κεντρικό δημοτικό διαμέρισμα του Βερολίνου. Το δημοτικό διαμέρισμα αποτελείται από έξι επιμέρους συνοικίες: Γκεζούντμπρουνεν, Χάνζαφιρτελ, Μίττε, Μοαμπίτ, Τίργκαρτεν και Βέντινγκ.
Είναι ένα από τα δύο δημοτικά διαμερίσματα (μαζί με το Φρίντριχσχαϊν-Κρόιτσμπεργκ), το οποίο περιλαμβάνει περιοχές του πρώην Δυτικού και Ανατολικού Βερολίνου. Το Μίττε καλύπτει τον ιστορικό πυρήνα του Βερολίνου και περιλαμβάνει μερικά από τα σημαντικότερα τουριστικά αξιοθέατα του Βερολίνου, όπως το Νησί των Μουσείων, τον Πύργο Τηλεόρασης, το Checkpoint Charlie, την Πύλη του Βρανδεμβούργου, τη διάσημη λεωφόρο Unter den Linden (Ούντερ ντεν Λίντεν, στην Ελλάδα γνωστή ως Υπό τας Φιλύρας), το Πότσνταμερ Πλατς, το Αλεξάντερπλατς, το Ράιχσταγκ και τον κεντρικό σιδηροδρομικό σταθμό, τα περισσότερα από τα οποία ανήκαν στο πρώην Ανατολικό Βερολίνο.
Οι Βερολινέζοι με το όνομα Μίττε συνήθως εννοούν την ομώνυμη συνοικία και όχι το δημοτικό διαμέρισμα.
Πολιτική
Στις εκλογές του 2016 για το κοινοβούλιο του δημοτικού διαμερίσματος (Bezirksverordnetenversammlung) εξελέγησαν τα κάτωθι κόμματα:
Παραπομπές
Κατηγορία:Δημοτικά διαμερίσματα του Βερολίνου
Κυκλικό ταξίδι
Κυκλικό ταξίδι (round trip) χαρακτηρίζεται εκείνο που εκτελούν τα εμπορικά πλοία τακτικών γραμμών (φορτηγά liners, ή επιβατηγά - οχηματαγωγά, ή κρουαζιερόπλοια) που έχουν τελικό λιμένα προορισμού τον λιμένα αφετηρίας, με ενδιάμεσες προγραμματισμένες προσεγγίσεις.
Με τον ίδιο όρο χαρακτηρίζονται και οι εκπαιδευτικοί πλόες όταν η επιβίβαση και αποβίβαση γίνεται στον ίδιο λιμένα και περιλαμβάνουν ενδιάμεσες προσεγγίσεις.
Κατηγορία:Ναυσιπλοΐα Κατηγορία:Ναυτική ορολογία
Μιτσοακάν
To Μιτσοακάν, επίσημα Μιτσοακάν ντε Οκάμπο (ισπανικά: Michoacán de Ocampo και πλήρες όνομα Estado Libre y Soberano de Michoacán de Ocampo), είναι μια από τις 31 πολιτείες του Μεξικού. Έχει πληθυσμό 4.351.037 κατοίκους σύμφωνα με την απογραφή του 2010 (9η μεγαλύτερη). Χωρίζεται σε 113 δήμους και έχει πρωτεύουσα τη Μορέλια, παλιότερα γνωστή ως Βαγιαδολίδ. Η Μορέλια πήρε το όνομά της από το Χοσέ Μαρία Μορέλος, ήρωα του Μεξικανικού Απελευθρωτικού αγώνα. Το όνομα της πολιτείας προέρχεται από Ναουάτλ γλώσσα, μίτσουα (michhuah), επεξεργαστής των ψαριών, και -καν (-kan), μέρος του, οπότε σημαίνει μέρος του επεξεργαστή των ψαριών και αναφέρεται σε αυτούς που ψαρεύουν στη λίμνη Πάτσκουαρο.
Η πολιτεία βρίσκεται στο δυτικό κεντρικό Μεξικό. Συνορεύει με τις πολιτείες Χαλίσκο και Κολίμα στα βορειοδυτικά, Γκουαναχουάτο και Κερέταρο στα βόρεια, Μεξικό στα ανατολικά και Γκερρέρο στα νοτιοανατολικά. Τα παράλια της πολιτείας βρέχονται από τον Ειρηνικό. Η πολιτεία έχει έκταση 58.643 χλμ² (16η μεγαλύτερη). Την πολιτεία διασχίζει η οροσειρά Σιέρρα Μάδρε ντελ Σουρ και η Κορδιλιέρα Νεοβολκάνικα. Το πιο γνωστό ηφαίστειο στην πολιτεία είναι το Παρικουτίν.
Στην προϊσπανική περίοδο στο Μιτσοακάν βρισκόταν η αυτοκρατορία Πουρέπετσα (Ταρασκάν), η οποία ανταγωνιζόταν την Αυτοκρατορία των Αζτέκων το καιρό της ισπανικής κατάκτησης. Μετά την κατάκτησή της, έγινε ξεχωριστή επαρχεία που με το καιρό συρρικνωνόταν. Η πολιτεία και αρκετοί από τους κατοίκους της έπαιξαν σημαντικό ρόλο στο Μεξικανικό Απελευθερωτικό Αγώνα. Σήμερα, η οικονομία της πολιτείας βασίζεται στην αγροτική παραγωγή, αλιεία, εξόρυξη υλικών και λιγότερο στη βιομηχανία και το εμπόριο.
Εξωτερικοί σύνδεσμοι
Κατηγορία:Πολιτείες του Μεξικού
Ομοσπονδία Ποδοσφαίρου Αργεντινής
Η Ομοσπονδία Ποδοσφαίρου Αργεντινής (ισπανικά: Asociación del Fútbol Argentino, AFA), είναι το ανώτατο όργανο διοίκησης όσον αφορά το άθλημα του ποδοσφαίρου στην Αργεντινή. Η Ομοσπονδία έχει ως έδρα την πόλη του Μπουένος Άιρες.
Διοργανώνει, μέσω του οργάνου της Ένωσης Επαγγελματικού Ποδοσφαίρου, την Πριμέρα Ντιβισιόν και πρωταθλήματα χαμηλότερων κατηγοριών (από Πριμέρα Β΄ Νασιονάλ έως Τορνέο Αρχεντίνο Γ΄), το Κύπελλο Αργεντινής, το Σούπερ Καπ Αργεντινής, τα ερασιτεχνικά πρωταθλήματα γυναικών, νέων, παίδων, ποδοσφαίρου σάλας, και άλλα τοπικά πρωταθλήματα. Επίσης, είναι υπεύθυνη για τις εθνικές ομάδες ανδρών, γυναικών και νέων.
Ιστορία
Η Ομοσπονδία Ποδοσφαίρου Αργεντινής ιδρύθηκε στις 21 Φεβρουαρίου του 1893 από τον Αλεξάντερ Γουάτσον Χάτον, που θεωρείτε ως ο "πατέρας" του ποδοσφαίρου της Αργεντινής. Αποτέλεσε την πρώτη ομοσπονδία ποδοσφαίρου στη Νότια Αμερική και μία από τις παλαιότερες εκτός Ευρώπης. Το 1906 ο Φλορένσιο Μαρτίνες ντε Χος έγινε ο πρώτος πρόεδρος της ομοσπονδίας.
Έμβλημα
Το έμβλημα της Ομοσπονδίας Ποδοσφαίρου Αργεντινής έχει υποστεί διάφορες τροποποιήσεις στη διάρκεια της λειτουργίας της. Το 2022, με αφορμή την κατάκτηση του παγκοσμίου κυπέλλου που έγινε στο Κατάρ, ανάμεσα στα δύο αστέρια του προηγούμενου σήματος, προστέθηκε ένα τρίτο.
Εξωτερικοί σύνδεσμοι
Κατηγορία:Ποδοσφαιρικές ομοσπονδίες Αργεντινής
Πετοσφαίριση στους Θερινούς Ολυμπιακούς Αγώνες 2004
Οι αγώνες Πετοσφαίρισης Ανδρών και Γυναικών διεξήχθησαν και οι δύο με δώδεκα ομάδες που αποτελούνταν συνολικά από δώδεκα παίκτες, κάθε μία ενταγμένη σε ένα από τους δύο ομίλους των έξι:
Όμιλος Α Ανδρών Αργεντινή, Γαλλία, Ελλάδα, Πολωνία, Σερβία και Μαυροβούνιο και Τυνησία.
Όμιλος Β Ανδρών Αυστραλία, Βραζιλία, Ιταλία, Ολλανδία, Ρωσία και ΗΠΑ
Όμιλος Α Γυναικών Βραζιλία, Ελλάδα, Ιταλία, Ιαπωνία, Κένυα και Νότια Κορέα.
Όμιλος Β Γυναικών Κίνα, Κούβα, Δομινικανή Δημοκρατία, Γερμανία, Ρωσία και ΗΠΑ.
Μπιτς βόλεϊμπολ
Κόστος Κατασκευής Γηπέδου
Κατηγορία:Αθλήματα Θερινών Ολυμπιακών Αγώνων 2004
Ιωάννης πρωτοσπαθάριος και κατεπάνω της Ρας
Ο Ιωάννης, αγνώστων λοιπών στοιχείων, ήταν βυζαντινός στρατηγός, πρωτοσπαθάριος, και διοικητής του Κατεπανάτου της Ρας. Ο Ιωάννης είναι γνωστός από νομίσματα της εποχής του, σαν κατεπάνω χρημάτισε περίπου την περίοδο 969-976.
Πηγές
Κατηγορία:Βυζαντινή Σερβία Κατηγορία:Πρωτοσπαθάριοι Κατηγορία:Κατεπάνω
Ταχύπλοο
Με τον όρο Ταχύπλοο ή ταχύπλουν (Highspeed vessel ή grayhood) χαρακτηρίζεται ο τύπος σύγχρονων εμπορικών πλοίων που αναπτύσσουν υπηρεσιακή ταχύτητα μεγαλύτερη των 15 κόμβων. Στη κατηγορία, τύπο αυτό, υπάγονται τόσο τα πλοία κλασσικής ναυπήγησης όσο και τα λεγόμενα πλοία άνευ εκτοπίσματος.
Με τον ίδιο όρο χαρακτηρίζονται και τα μικρά σκάφη αναψυχής που αναπτύσσουν την αυτή ταχύτητα.
Κατηγορία:Επιβατηγά πλοία
Λεοπολδίνη της Σαβοΐας
H Λεοπολδίνα, (ιταλ. Leopoldina di Savoia, 21 Δεκεμβρίου 1744 - 17 Απριλίου 1807) από τον Οίκο της Σαβοΐας ήταν κόρη του πρίγκιπα του Καρινιάνο και με τον γάμο της έγινε πριγκίπισσα Ντόρια-Παμφίλι-Λάντι.
Βιογραφία
Η Λεοπολδίνα Μαρία ήταν η δεύτερη κόρη του Λουδοβίκου Βίκτωρα, πρίγκιπα του Καρινιάνο, και της Χριστίνας, κόρης του Ερνέστου Λεοπόλδου, λανδγράβου της Έσσης-Ρότενμπουργκ.
Οικογένεια
Παντρεύτηκε το 1767 τον Ανδρέα Δ΄, πρίγκιπα Ντόρια-Παμφίλι-Λάντι, και είχε τέκνα:
Πηγές
Κατηγορία:Οίκος της Σαβοΐας Κατηγορία:Πριγκίπισσες της Σαβοΐας
Εκλογική Περιφέρεια Λευκωσίας
Η Εκλογική Περιφέρεια Λευκωσίας είναι μία από τις έξι εκλογικές περιφέρειες της Κυπριακής Δημοκρατίας. Περιλαμβάνει τους δήμους και τις κοινότητες της Επαρχίας Λευκωσίας. Είναι η μεγαλύτερη Εκλογική Περιφέρεια της Κύπρου. Από την Εκλογική Περιφέρεια Λευκωσίας εκλέγονται για την ελληνοκυπριακή κοινότητα 20 βουλευτές στη Βουλή των Αντιπροσώπων.